CELEX: 32013R0144
Language: fi
Date: 2013-02-19 00:00:00
Title: Komission täytäntöönpanoasetus (EU) N:o 144/2013, annettu 19 päivänä helmikuuta 2013 , asetuksen (EY) N:o 606/2009 muuttamisesta eräiden viininvalmistusmenetelmien ja niiden rajoitusten osalta sekä asetuksen (EY) N:o 436/2009 muuttamisesta kyseisten menetelmien viinialan tuotteiden kuljetusten mukana seuraaviin asiakirjoihin ja viinialalla pidettäviin rekistereihin kirjaamisen osalta

20.2.2013   
            
            
               FI
            
            
               Euroopan unionin virallinen lehti
            
            
               L 47/56
            
         KOMISSION TÄYTÄNTÖÖNPANOASETUS (EU) N:o 144/2013,
   annettu 19 päivänä helmikuuta 2013,
   asetuksen (EY) N:o 606/2009 muuttamisesta eräiden viininvalmistusmenetelmien ja niiden rajoitusten osalta sekä asetuksen (EY) N:o 436/2009 muuttamisesta kyseisten menetelmien viinialan tuotteiden kuljetusten mukana seuraaviin asiakirjoihin ja viinialalla pidettäviin rekistereihin kirjaamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan kolmannen ja neljännen kohdan, 185 a artiklan, 185 c artiklan 3 kohdan ja 192 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta 10 päivänä heinäkuuta 2009 annetun komission asetuksen (EY) N:o 606/2009 (2) 3 artiklan mukaan kyseisen asetuksen liitteessä I vahvistetaan sallitut viininvalmistusmenetelmät. Kansainvälinen viinijärjestö (OIV) on muuttanut eräiden unionissa jo sallittujen viininvalmistusmenetelmien käyttöedellytyksiä. Kyseisten viininvalmistusmenetelmien käyttöedellytyksiä olisi muutettava unionissa OIV:n määrittelemien käyttöedellytysten perusteella, jotta unionin tuottajilla olisi samat mahdollisuudet kuin kolmansien maiden tuottajilla.
            
         
               (2)
            
            
               OIV on hyväksynyt uusia viininvalmistusmenetelmiä. Kyseiset uudet viininvalmistusmenetelmät olisi sallittava unionissa OIV:n määrittelemin käyttöedellytyksin, jotta unionin tuottajilla olisi samat uudet mahdollisuudet kuin kolmansien maiden tuottajilla.
            
         
               (3)
            
            
               Asetuksen (EY) N:o 606/2009 liitteessä I A olevassa lisäyksessä 10 on viinin sisältämän alkoholin osittaista poistamista koskevat vaatimukset. OIV on korvannut viinin sisältämän alkoholin osittaista poistamista koskevan käsitteen viinin alkoholipitoisuuden korjaamista koskevalla käsitteellä. Lisäyksen tekstiä olisi mukautettava vastaavasti. Lisäyksen mukaan jäsenvaltio voi säätää, että viinin sisältämän alkoholin osittaista poistamista koskevasta käsittelystä on ilmoitettava toimivaltaisille viranomaisille. Tarkastusten tehokkuuden varmistamiseksi olisi täsmennettävä, että kyseessä on ennakkoilmoitus alkoholin poistamista koskevasta käsittelystä.
            
         
               (4)
            
            
               Italiasta peräisin olevien aleatico-tyyppisiksi luokiteltujen viinien, joilla on oikeus suojattuun alkuperänimitykseen ”Pergola” ja perinteiseen mainintaan ”passito”, ja Unkarista peräisin olevien viinien, joilla on suojattu alkuperänimitys tai suojattu maantieteellinen merkintä ja oikeus mainintaan ”jégbor”, sokeripitoisuus on hyvin korkea, ja niitä tuotetaan vähäisiä määriä. Italia ja Unkari ovat pyytäneet kyseisten viinien säilyvyyden turvaamiseksi lupaa poiketa rikkidioksidin enimmäispitoisuusrajasta. Kyseisille italialaisille viineille olisi sallittava rikkidioksidipitoisuuden enimmäispitoisuusrajaksi 350 milligrammaa litraa kohti ja unkarilaisille viineille 400 milligrammaa litraa kohti.
            
         
               (5)
            
            
               Kuohuviinit saattavat sisältää hiilidioksidia, joka ei ole peräisin cuvéen alkoholikäymisestä, koska silloin kun hiilidioksidia käytetään vastapaineella juoksutettaessa, syntyy kaasujenvaihtoja. Kyseiset kaasujenvaihdot eivät nosta hiilidioksidin painetta, minkä vuoksi ei pidä katsoa, että kyseisiä tuotteita olisi hiilihapotettu. Olisi syytä selventää, että sallittuja ovat ainoastaan ne kaasujenvaihdot cuvéen alkoholikäymisestä peräisin olevan hiilidioksidin kanssa, jotka ovat väistämättömiä vastapaineella juoksutettaessa.
            
         
               (6)
            
            
               Asetuksen (EY) N:o 606/2009 liitteessä IV säädetään asetuksen (EY) N:o 1234/2007 120 g artiklan mukaisesti eräistä määritysmenetelmistä, joilla voidaan määrittää viinialan tuotteiden koostumus, sekä säännöistä, joiden perusteella voidaan todeta, onko tuotteita käsitelty sallittujen viininvalmistusmenetelmien vastaisesti, jos OIV ei ole suositellut tai julkaissut mitään menetelmiä tai sääntöjä. OIV on hyväksynyt rypälesokerille (puhdistettu tiivistetty rypäleen puristemehu) eräitä erityisiä määritysmenetelmiä. On syytä poistaa asetuksen (EY) N:o 606/2009 liitteessä IV olevat vastaavat menetelmät.
            
         
               (7)
            
            
               Tietyt viininvalmistusmenetelmät ovat erityisen alttiita vilpilliselle käytölle, ja ne on merkittävä rekistereihin ja saateasiakirjoihin neuvoston asetuksen (EY) N:o 479/2008 soveltamista koskevista yksityiskohtaisista säännöistä viinitilarekisterin, markkinoiden seurantaan liittyvien pakollisten ilmoitusten ja tiedonkeruun, tuotteiden kuljetuksen mukana seuraavien asiakirjojen sekä viinialalla pidettävien rekisterien osalta 26 päivänä toukokuuta 2009 annetun komission asetuksen (EY) N:o 436/2009 (3) mukaisesti. Niissä vaatimuksissa, jotka koskevat viinien alkoholipitoisuuden korjaamista, kationinvaihtokäsittelyä happamuuden lisäämiseksi ja kalvoelektrodialyysiä, mainitaan, että kyseiset käsittelyt on kirjattava mainittuihin rekistereihin. Asetuksessa (EY) N:o 436/2009 säädettyihin merkintöihin liittyviä sääntöjä olisi mukautettava asetukseen (EY) N:o 606/2009 tällä asetuksella tehtyjen muutosten huomioon ottamiseksi.
            
         
               (8)
            
            
               Sen vuoksi asetuksia (EY) N:o 606/2009 ja (EY) N:o 436/2009 olisi muutettava.
            
         
               (9)
            
            
               Tässä asetuksessa säädetyt toimenpiteet ovat asetuksen (EY) N:o 1234/2007 195 artiklan 3 kohdassa säädetyn sääntelykomitean ja maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 606/2009 muuttaminen
   Muutetaan asetus (EY) N:o 606/2009 seuraavasti:
   
               1)
            
            
               Muutetaan liite I A tämän asetuksen liitteen I mukaisesti.
            
         
               2)
            
            
               Muutetaan liite I B tämän asetuksen liitteen II mukaisesti.
            
         
               3)
            
            
               Muutetaan liite II tämän asetuksen liitteen III mukaisesti.
            
         
               4)
            
            
               Muutetaan liite IV tämän asetuksen liitteen IV mukaisesti.
            
         2 artikla
   Asetuksen (EY) N:o 436/2009 muuttaminen
   Muutetaan asetus (EY) N:o 436/2009 seuraavasti:
   
               1)
            
            
               Muutetaan 41 artiklan 1 kohta seuraavasti:
               
                           a)
                        
                        
                           Korvataan p alakohta seuraavasti:
                           
                                       ”p)
                                    
                                    
                                       elektrodialyysikäsittely tai kationinvaihtokäsittely viinikiven stabiloimiseksi tai kationinvaihtokäsittely happamuuden lisäämiseksi;”.
                                    
                                 
                     
                           b)
                        
                        
                           Korvataan s alakohta seuraavasti:
                           
                                       ”s)
                                    
                                    
                                       viinin alkoholipitoisuuden korjaaminen;”.
                                    
                                 
                     
                           c)
                        
                        
                           Lisätään v alakohta seuraavasti:
                           
                                       ”v)
                                    
                                    
                                       kalvoelektrodialyysi happamuuden lisäämiseksi tai vähentämiseksi.”
                                    
                                 
                     
         
               2)
            
            
               Muutetaan liite VI tämän asetuksen liitteen V mukaisesti.
            
         3 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 193, 24.7.2009, s. 1.
   
      (3)  EUVL L 128, 27.5.2009, s. 15.
   
      LIITE I
      Muutetaan asetuksen (EY) N:o 606/2009 liite I A seuraavasti:
      
                  1)
               
               
                  Muutetaan taulukko seuraavasti:
                  
                              a)
                           
                           
                              Rivillä 10:
                              
                                          i)
                                       
                                       
                                          lisätään sarakkeeseen 1 luetelmakohta seuraavasti:
                                          
                                                      ”—
                                                   
                                                   
                                                      hiivaproteiiniuutteet”
                                                   
                                                
                                    
                                          ii)
                                       
                                       
                                          lisätään sarakkeeseen 3 kohta seuraavasti:
                                          ”Hiivaproteiiniuutteiden käyttöraja on rypäleen puristemehun, valkoviinien ja roseeviinien käsittelyssä 30 g/hl ja punaviinien käsittelyssä 60 g/hl.”
                                       
                                    
                        
                              b)
                           
                           
                              Korvataan rivin 40 sarakkeessa 1 oleva viininvalmistusmenetelmä seuraavasti:
                              ”viinin alkoholipitoisuuden korjaaminen”
                           
                        
                              c)
                           
                           
                              Lisätään seuraavat rivit:
                              
                                          ”48
                                       
                                       
                                          Happamuuden lisääminen kationinvaihtokäsittelyllä
                                       
                                       
                                          Edellytykset ja raja-arvot esitetään asetuksen (EY) N:o 1234/2007 liitteessä XV a olevassa C ja D kohdassa sekä tämän asetuksen 11 ja 13 artiklassa.
                                          Lisäyksessä 15 esitetyin edellytyksin.
                                       
                                       
                                           
                                       
                                    
                                          49
                                       
                                       
                                          Rypäleen puristemehun sokeripitoisuuden vähentäminen kahden eri kalvokäsittelyn avulla
                                       
                                       
                                          Asetuksen (EY) N:o 1234/2007 liitteessä XI b olevassa 10 kohdassa määritellyille tuotteille lisäyksessä 16 esitetyin edellytyksin.
                                       
                                       
                                           
                                       
                                    
                                          50
                                       
                                       
                                          Happamuuden vähentäminen kalvoelektrodialyysillä
                                       
                                       
                                          Edellytykset ja raja-arvot esitetään asetuksen (EY) N:o 1234/2007 liitteessä XV a olevassa C ja D kohdassa sekä tämän asetuksen 11 ja 13 artiklassa.
                                          Lisäyksessä 17 esitetyin edellytyksin.”
                                       
                                       
                                           
                                       
                                    
                        
            
                  2)
               
               
                  Korvataan lisäys 10 seuraavasti:
                  
                     ”Lisäys 10
                     
                        Viinin alkoholipitoisuuden korjaamiskäsittelyä koskevat vaatimukset
                     
                     Viinin alkoholipitoisuuden korjaamiskäsittelyn, jäljempänä ’käsittely’, tarkoituksena on vähentää viinin liiallista etanolipitoisuutta makutasapainon parantamiseksi.
                     Vaatimukset:
                     
                                 1)
                              
                              
                                 Tavoitteet voidaan saavuttaa yksittäisin tai yhdistellyin erotustekniikoin.
                              
                           
                                 2)
                              
                              
                                 Käsitellyissä viineissä ei saa olla aistinvaraisia virheitä, ja niiden on sovelluttava sellaisenaan ihmisravinnoksi.
                              
                           
                                 3)
                              
                              
                                 Viinistä ei saa poistaa alkoholia, jos jollekin asianomaisen viinin valmistuksessa käytetylle rypäletuotteelle on tehty jokin asetuksen (EY) N:o 1234/2007 liitteessä XV a esitetyistä väkevöimistoimenpiteistä.
                              
                           
                                 4)
                              
                              
                                 Alkoholipitoisuutta voi vähentää enintään 20 prosenttia, ja lopputuotteen todellisen alkoholipitoisuuden on oltava asetuksen (EY) N:o 1234/2007 liitteessä XI b olevan 1 kohdan toisen alakohdan a alakohdassa määritellyn mukainen.
                              
                           
                                 5)
                              
                              
                                 Käsittelyn toteuttamisesta vastaa enologi tai pätevä teknikko.
                              
                           
                                 6)
                              
                              
                                 Tämä käsittely on kirjattava asetuksen (EY) N:o 1234/2007 185 c artiklan 2 kohdassa tarkoitetulla tavalla.
                              
                           
                                 7)
                              
                              
                                 Jäsenvaltio voi säätää, että käsittelystä on ilmoitettava etukäteen toimivaltaisille viranomaisille.”
                              
                           
               
            
                  3)
               
               
                  Korvataan lisäyksessä 14 oleva kolmas ja neljäs luetelmakohta seuraavasti:
                  
                              ”—
                           
                           
                              Käsittelyn toteuttamisesta vastaa enologi tai pätevä teknikko. Tämä käsittely on kirjattava asetuksen (EY) N:o 1234/2007 185 c artiklan 2 kohdassa tarkoitetulla tavalla.
                           
                        
                              —
                           
                           
                              Käytettävien kalvojen on oltava asetuksen (EY) N:o 1935/2004 ja komission asetuksen (EU) N:o 10/2011 (1) sekä niiden soveltamiseksi annettujen kansallisten säännösten mukaiset. Niiden on oltava OIV:n julkaiseman viininvalmistussäännöstön (Codex œnologique international) mukaiset.
                           
                        
            
                  4)
               
               
                  Lisätään lisäykset 15, 16 ja 17 seuraavasti:”
                     Lisäys 15
                     
                        Kationinvaihtokäsittelyllä tehtävää happamuuden lisäämistä koskevat vaatimukset
                     
                     Kationinvaihtokäsittelyn, jäljempänä ’käsittely’, tarkoituksena on lisätä kokonaishappopitoisuutta tai todellista happopitoisuutta (pH:n lasku) erottamalla kationeja fyysisesti kationinvaihtajalla.
                     Vaatimukset:
                     
                                 1)
                              
                              
                                 Käsittely tehdään hapolla regeneroiduilla kationinvaihtohartseilla.
                              
                           
                                 2)
                              
                              
                                 Käsittelyn saa suorittaa vain liiallisten kationien poistamiseksi.
                              
                           
                                 3)
                              
                              
                                 Käsittely on rypäleen puristemehun tai viinin fraktioiden syntymisen estämiseksi tehtävä keskeytyksettä sisällyttämällä käsitellyt tuotteet alkuperäisiin tuotteisiin lineaarisesti.
                              
                           
                                 4)
                              
                              
                                 Vaihtoehtoisesti voidaan panna tarvittava määrä hartsia suoraan sammioon ja erottaa soveltuvalla fyysisellä tavalla.
                              
                           
                                 5)
                              
                              
                                 Kaikista toimista vastaa enologi tai pätevä teknikko.
                              
                           
                                 6)
                              
                              
                                 Tämä käsittely on kirjattava asetuksen (EY) N:o 1234/2007 185 c artiklan 2 kohdassa tarkoitetulla tavalla.
                              
                           
                                 7)
                              
                              
                                 Kationihartsien on oltava asetuksen (EY) N:o 1935/2004 säännösten, sen soveltamiseksi annettujen unionin ja kansallisten säännösten sekä tämän liitteen lisäyksessä 4 olevien analyyttisten vaatimusten mukaisia. Niiden käytöstä ei saa aiheutua liiallisia muutoksia rypäleen puristemehun tai viinin fysikaalis-kemialliseen koostumukseen tai aistittaviin ominaisuuksiin, ja niiden on noudatettava OIV:n viininvalmistussäännöstön (Codex œnologique international) kationinvaihtohartseja koskevan monografian ”Résines échangeuses de cations” 3 kohdassa vahvistettuja rajoja.
                              
                           
                  
                     Lisäys 16
                     
                        Kahden eri kalvokäsittelyn avulla tehtävää rypäleen puristemehun sokeripitoisuuden vähentämistä koskevat vaatimukset
                     
                     Sokeripitoisuuden vähentämiskäsittelyn, jäljempänä ’käsittely’, tarkoituksena on poistaa rypäleen puristemehusta sokeria kahden eri kalvokäsittelyn avulla: mikro- tai ultrasuodatus yhdistetään nanosuodatukseen tai käänteisosmoosiin.
                     Vaatimukset:
                     
                                 1)
                              
                              
                                 Käsittely vähentää rypäleen puristemehun määrää, ja se, kuinka paljon määrä vähenee, riippuu alkuperäisestä rypäleen puristemehusta poistetun sokeriliuoksen määrästä ja sokeripitoisuudesta.
                              
                           
                                 2)
                              
                              
                                 Menettelyillä on voitava säilyttää rypäleen puristemehun muiden ainesten kuin sokerin pitoisuudet.
                              
                           
                                 3)
                              
                              
                                 Jos rypäleen puristemehun sokeripitoisuutta alennetaan, siitä valmistettujen viinien alkoholipitoisuutta ei saa korjata.
                              
                           
                                 4)
                              
                              
                                 Käsittelyä ei voi käyttää yhdessä asetuksen (EY) N:o 1234/2007 liitteessä XV a esitettyjen väkevöimistoimenpiteiden kanssa.
                              
                           
                                 5)
                              
                              
                                 Käsiteltävän rypäleen puristemehun määrä riippuu siitä, kuinka paljon sokeripitoisuutta on tarkoitus vähentää.
                              
                           
                                 6)
                              
                              
                                 Ensimmäisen vaiheen tarkoituksena on tehdä rypäleen puristemehusta toiseen tiivistämisvaiheeseen soveltuvaa ja säilyttää kalvon leikkauskokoa suuremmat makromolekyylit. Tämä vaihe voidaan tehdä ultrasuodatuksella.
                              
                           
                                 7)
                              
                              
                                 Ensimmäisestä käsittelyvaiheesta saatu permeaatti tiivistetään nanosuodatuksella tai käänteisosmoosilla.
                                 Alkuperäinen vesi ja orgaaniset hapot, jotka läpäisevät kalvon nanosuodatuksessa, voidaan palauttaa käsiteltyyn rypäleen puristemehuun.
                              
                           
                                 8)
                              
                              
                                 Käsittelyn toteuttamisesta vastaa enologi tai pätevä teknikko.
                              
                           
                                 9)
                              
                              
                                 Käytettävien kalvojen on oltava asetuksen (EY) N:o 1935/2004 ja asetuksen (EU) N:o 10/2011 sekä niiden soveltamiseksi annettujen kansallisten säännösten mukaiset. Niiden on oltava OIV:n julkaiseman viininvalmistussäännöstön (Codex œnologique international) mukaisia.
                              
                           
                  
                     Lisäys 17
                     
                        Kalvoelektrodialyysillä tehtävää happamuuden vähentämistä koskevat vaatimukset
                     
                     Kalvoelektrodialyysikäsittely, jäljempänä ’käsittely’, on menetelmä ionien erottamiseksi fyysisesti rypäleen puristemehusta tai viinistä sähkökentän avulla käyttäen sekä sellaisia kalvoja, jotka ainoastaan anionit läpäisevät, että bipolaarisia kalvoja. Kun käytetään sekä sellaisia kalvoja, jotka ainoastaan anionit läpäisevät, että bipolaarisia kalvoja, voidaan hallita kokonaishappopitoisuuden ja todellisen happopitoisuuden vähenemistä (pH:n nousu).
                     Vaatimukset:
                     
                                 1)
                              
                              
                                 Anionikalvot on järjestettävä niin, että ne mahdollistavat ainoastaan anionien ja erityisesti rypäleen puristemehun tai viinin orgaanisten happojen erottamisen.
                              
                           
                                 2)
                              
                              
                                 Bipolaaristen kalvojen on oltava sellaisia, etteivät rypäleen puristemehun tai viinin anionit ja kationit niitä läpäise.
                              
                           
                                 3)
                              
                              
                                 Viinin, joka on saatu sellaisesta rypäleen puristemehusta tai viinistä, jonka happamuutta on vähennetty tällä käsittelyllä, on sisällettävä vähintään 1 g L-1-viinihappoa.
                              
                           
                                 4)
                              
                              
                                 Kalvokäsittelyllä tehty happamuuden vähentäminen ja happamuuden lisääminen sulkevat toisensa pois.
                              
                           
                                 5)
                              
                              
                                 Käsittelyn toteuttamisesta vastaa enologi tai pätevä teknikko.
                              
                           
                                 6)
                              
                              
                                 Tämä käsittely on kirjattava asetuksen (EY) N:o 1234/2007 185 c artiklan 2 kohdassa tarkoitetulla tavalla.
                              
                           
                                 7)
                              
                              
                                 Käytettävien kalvojen on oltava asetuksen (EY) N:o 1935/2004 ja asetuksen (EU) N:o 10/2011 sekä niiden soveltamiseksi annettujen kansallisten säännösten mukaiset. Niiden on oltava OIV:n julkaiseman viininvalmistussäännöstön (Codex œnologique international) mukaisia.
                              
                           ”
            
         (1)  EUVL L 12, 15.1.2011, s. 1.”
   
   
      LIITE II
      Muutetaan asetuksen (EY) N:o 606/2009 liitteessä I B olevan A osan 2 kohta seuraavasti:
      
                  1)
               
               
                  Lisätään d alakohtaan luetelmakohta seuraavasti:
                  
                              ”—
                           
                           
                              Italiasta peräisin olevat aleatico-tyyppisiksi luokitellut viinit, joilla on oikeus suojattuun alkuperänimitykseen ”Pergola” ja perinteiseen mainintaan ”passito”;”
                           
                        
            
                  2)
               
               
                  Korvataan e alakohdan kuudes luetelmakohta seuraavasti:
                  
                              ”—
                           
                           
                              Unkarista peräisin olevat viinit, joilla on oikeus suojattuun alkuperänimitykseen ja joilla on Unkarin lainsäädännön mukainen nimitys ”Tokaji máslás”, ”Tokaji fordítás”, ”Tokaji aszúeszencia”, ”Tokaji eszencia”, ”Tokaji aszú”, ”Töppedt szőlőből készült bor” tai ”Jégbor”,”
                           
                        
            
   
      LIITE III
      Korvataan asetuksen (EY) N:o 606/2009 liitteessä II olevan A osan 10 kohdan kolmas alakohta seuraavasti:
      
         ”Hiilidioksidin käyttäminen vastapaineella juoksutettaessa sallitaan valvonnan alaisena ja sillä edellytyksellä, että väistämättömät kaasujenvaihdot cuvéen alkoholikäymisestä peräisin olevan hiilidioksidin kanssa eivät nosta kuohuviinien sisältämän hiilidioksidin painetta.”
      
   
   
      LIITE IV
      Poistetaan asetuksen (EY) N:o 606/2009 liitteessä IV olevan B osan a–e alakohta.
   
   
      LIITE V
      Korvataan asetuksen (EY) N:o 436/2009 liitteessä VI olevan B osan 1.4 kohdan b alakohdan 11 alakohta seuraavasti:
      
         ”11: Tuotteen alkoholipitoisuutta on korjattu.”